‘ભોળા રામ…. આ દુનિયા દેખાય છે એટલી સારી અને સીધી હોતી નથી…..’ તેણે સહેજ અટકીને ઉમેર્યું : ‘આ માઈકલનું દરરોજ અહીં આવવાનું અને આપણને પરેશાન કરવાનું એક કારણ છે. મેરીએ આખી જિંદગી સરકારી નોકરી કરી છે અને એને મસમોટું પેન્શન આવે છે. એ ઉપરાંત દર મહીને અસંખ્ય રૂપિયાની મદદ તેને સરકાર તરફથી મળે છે. મેરી જેટલા દિવસ વધુ જીવશે તેટલા માઈકલને વધારે ડોલર મળશે. હજુ કાલે જ માઈકલે એની માના પૈસે નવી બી.એમ.ડબ્લ્યુ કાર છોડાવી છે. જ્યારથી ડૉલર આવા માંડ્યા છે ત્યારથી માઈકલે નોકરી છોડીને ચાકરી શરુ કરી છે. નહિ તો માતાને માટે ઘસાવાવાળા અત્યારે કેટલા ?’